als_Latn dik_Latn sag_Latn
Një i ri shqiptar ka humbur jetën në Itali, pasi u qëllua nga policia lokale, nën dyshimet se ishte duke bërë një vjedhje. Ngjarja ka ndodhur më 1 shkurt, por 23-vjeçari Korab Xheta humbi jetën ditën e djeshme pas plagëve të marra.
Xheta është plagosur nga karabinierët pasi u qëllua me plumba në kokë, në Ostra Vetere, lokalitet i Ancona, Itali. Policia tha zyrtarisht se Korab Xheta u qëllua gjatë një tentativë vjedhjeje në zonën e Ostras afër Ankonës.
Policia tha se bashkë me të riun e qëlluar ishin edhe dy persona të tjerë të cilët nuk janë ndaluar. Pas pesë ditë lufte me vdekjen, i riu ndërroi jetë në spitalin rajonale Torrette të Ankonës.
Korab Xheta, lindur në fshatin Shupenzë të rrethit Dibër, u identifikua nga i vëllai.
als_Latn als_Latn als_Latn als_Latn